Document ID: /roh_data/filtered/fineweb-2-filterrobots_roh.jsonl.gz/40355

Valposchiavo è vegnì undrà sco meglier vitg turistic da l'Organisaziun mundiala per turissem (UNWTO). E quai ensemen cun Gruyères e Saas-Fee sco il SECO, il Secretariat da stadi per l’economia scriva. Ils trais lieus svizzers hajan persvadì cun lur focus sin il svilup persistent e lur vischinanza a l’agricultura, uschia il SECO vinavant.
Questa stad ha ina giuria da represchentants dal SECO, da l’Uffizi federal d’ambient e Svizra Turissem selecziunà ils trais vitgs. Ils dossiers èn lura ids a l’organisaziun mundiala per turissem. En tut ha quella survegnì passa 170 candidaturas.
L'UNWTO ha communitgà a chaschun da sia assamblea generala a Madrid da quest'emna ils 44 vitgs undrads cun il tetel «Best Tourism Village». La Svizra ha sco sulet pajais trais victurs.